కొట్టు సత్యనారాయణ

కొట్టు సత్యనారాయణ ఆంధ్రప్రదేశ్ రాష్ట్రానికి చెందిన  రాజకీయ నాయకుడు. ఆయన 2019లో తాడేపల్లిగూడెం నియోజకవర్గం నుండి ఎమ్మెల్యేగా గెలిచాడు. ఆయన 2022 ఏప్రిల్ 11న జరిగిన మంత్రివర్గ పునర్‌ వ్యవస్థీకరణలో భాగంగా రాష్ట్ర ఉప ముఖ్యమంత్రిగా నియమితుడై, వై.ఎస్. జగన్మోహన్ రెడ్డి మంత్రివర్గంలో దేవాదాయ శాఖ మంత్రిగా ప్రమాణ స్వీకారం చేశాడు.

జననం, విద్యాభాస్యం
కొట్టు సత్యనారాయణ ఆంధ్రప్రదేశ్ రాష్ట్రం, పశ్చిమ గోదావరి జిల్లా,   తాడేపల్లిగూడెంలో  1955లో జన్మించాడు. ఆయన పెంటపాడు లోని  డి. ఆర్. జి ప్రభుత్వ కళాశాలలో ఇంటర్మీడియట్ పూర్తి చేశాడు.

రాజకీయ జీవితం
రాజకీయాల్లోకి వచ్చి కాంగ్రెస్ పార్టీ నుంచి 1994, 1999లో జరిగిన అసెంబ్లీ ఎన్నికల్లో పోటీ చేసి ఓడిపోయాడు. ఆయన 2004లో జరిగిన అసెంబ్లీ ఎన్నికల్లో తన సమీప ప్రత్యర్థి టీడీపీ అభ్యర్థి పసల కనకసుందరం రావు పై  24933 ఓట్ల మెజారిటీతో గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన పీసీసీ సభ్యునిగా, మెంబర్‌ ఆఫ్‌ ఎస్యూరెన్స్‌ కమిటీ ఏపీ లెజిస్లేటివ్, మెంబర్‌ ఆఫ్‌ హౌస్‌ కమిటీ ఇరిగ్యులారిటీస్‌ ఆఫ్‌ మిల్క్‌డైరీస్‌ సభ్యునిగా పని చేశాడు. సత్యనారాయణ 2009లో కాంగ్రెస్‌ నుంచి, 2014లో స్వతంత్ర అభ్యర్థిగా పోటీ చేసి ఓటమి పాలయ్యాడు. కొట్టు సత్యనారాయణ 2019లో జరిగిన అసెంబ్లీ ఎన్నికల్లో తన సమీప ప్రత్యర్థి టీడీపీ అభ్యర్థి ఈలి వెంకట మధుసూధనరావు (ఈలి నాని) పై 16466 ఓట్ల మెజారిటీతో గెలిచి రెండవసారి ఎమ్మెల్యేగా అసెంబ్లీకి ఎన్నికయ్యాడు. ఆయన 2022 ఏప్రిల్ 11న వై.ఎస్. జగన్మోహన్ రెడ్డి మంత్రివర్గంలో దేవాదాయ శాఖ మంత్రిగా ప్రమాణ స్వీకారం చేశాడు.

మూలాలు

1955 జననాలు
పశ్చిమ గోదావరి జిల్లా వ్యక్తులు
పశ్చిమ గోదావరి జిల్లా నుండి ఎన్నికైన శాసన సభ్యులు